projecte-aina/catalan_government_crawling huggingface dataset:
La consellera Vergès assegura que el moment actual és «idoni» per posar en valor la salut comunitària
360 professionals d'Atenció Primària i de Salut Pública d'arreu de Catalunya han participat en la Jornada COMSalut.
El Secretari de Salut Pública de la Generalitat, Joan Guix, i la directora de l'Agència de Salut Pública de Barcelona, Carme Borrell, han destacat, en les intervencions prèvies, la importància de l'orientació cap a la comunitaria dels serveis sanitaris i la necessitat de projectes com el COMSalut per reforçar el model metodològic.
A la Jornada s'hi han presentat també els resultats dels tres anys de recorregut de les 16 Àrees Bàsiques de Salut on s'ha implementat COMSalut, amb la participació de professionals de l'atenció primària i la salut pública, municipis i entitats i veïnatge implicats.
En la conferència inaugural, Manuel Franco, de la Universitat de Alcalà, ha presentat el Projecte Heart Healthy Hoods, del qual n'és director.
Ha posat èmfasi en la dimensió comunitària de la iniciativa, com l'ús de la metodologia participativa del foto-veu per al treball amb la comunitat sobre aspectes com l'alimentació i l'activitat física.
La jornada ha comptat amb quatre taules a través de les quals els professionals implicats en el desenvolupament de COMSalut, expliquen la metodologia que s'ha portat a terme, els punts clau, així com els facilitadors i reptes.
Les taules exemplifiquen el recorregut metodològic d'un procés comunitari:
Moderada per Josep Lluis de Peray, consultor de Salut Pública
Moderada per Irene Garcia, de l'Agencia de Salut Pública de Barcelona.
Moderada per Angelina Gonzalez, de l'Agencia de Salut Pública de Catalunya.
Moderada per Ferran Daban, de l'Agencia de Salut Pública de Barcelona.
Josep Maria Pons, coordinadora del projecte COMSalut a l'Agencia de Salut Pública de Catalunya, ha recollit les conclusions, tot destacant la importància de visibilitzar projectes d'èxit en la implementació del treball comunitari local i la seva avaluació per part del Dr.
Josep Lluis de Peray a la vegada que ha donat les gracies a tots els participants per l'esforç.
Finalment la consellera Alba Vergès ha aprofitat per felicitar els professionals implicats en el projecte COMSalut per la seva dedicació i èxit, i ha remarcat que el moment actual és idoni per posar en valor la Salut Comunitària, que mitjançant el treball conjunt de l'atenció primària, la salut pública, els actors municipals i la comunitat contribueix a la millora de l'estat de salut de la població de forma intersectorial i participativa.
El projecte COMSalut, iniciat amb signatura d'un Acord Marc entre el Depar­tament de Salut, CatSalut i proveïdors de l'Atenció Primària, ha suposat la posada iniciat en 2015 en el marc del PINSAP-Pla de Salut, posa en marxa 16 processos comunitaris locals, 7 a Barcelona ciutat i 9 a la resta de Catalunya.
Els tres anys de recorregut situen COMSalut com a projecte demostratiu
Campanya de sensibilització per prevenir els trastorns de la conducta alimentària
Els factors de protecció que poden desenvolupar-se des del nucli familiar consisteixen en desenvolupar una criança positiva, realitzar els àpats en família i evitar comentaris negatius sobre el físic.
La Taula de Diàleg per a la prevenció dels Trastorns de la Conducta Alimentària (TCA) ha elaborat una campanya de sensibilització Implica't: ingredients per a un creixement saludable i feliç que busca implicar les famílies en la prevenció i recuperació dels trastorns alimentaris.
La campanya agrupa un programa d'accions per donar a conèixer la tasca de recerca realitzada en aquest àmbit i aconseguir la implicació de les famílies, els professionals i la societat en general.
El material "Implica't" consta d'un Díptic i un Cartell destinats a la sensibilització i conscienciació de les famílies i la societat sobre la importància d'implicar-se en la prevenció i en la recuperació dels trastorns alimentaris.
El document va adreçat a totes les famílies amb infants de 0 a 12 anys però focalitza en les etapes més primerenques.
El díptic arribarà a les famílies amb infants a través dels centres d'atenció primària, les escoles bressol i d'altres entitats vinculades a les famílies.
El portal de l'Agència Catalana de Consum ha posat en marxa un espai web amb continguts relatius a la campanya amb informació accessible per a tots els públics: amb una àrea pública, per al públic general, i una àrea privada, per a professionals.
Els trastorns de la conducta alimentària representen la tercera malaltia crònica entre la població femenina adolescent de les societats desenvolupades i occidentalitzades.
Afecten al voltant del 5% de les noies i un 11% presenten símptomes d'alt risc de patir-los.
Entre la població adulta els especialistes alerten que hi ha clars indicis que pot estar augmentant la incidència.
A Catalunya 28.000 adolescents i joves pateixen un TCA.
La mortalitat en els casos de l'anorèxia està voltant el 10%.
La Taula de Diàleg considera la detecció precoç com a factor de bon pronòstic.
Materials de campanya per a la prevenció dels trastorns de la conducta alimentària
Diverses institucions i entitats de caràcter públic i privat vinculades a la salut, l'alimentació i l'esport treballen en un projecte conjunt de promoció de l'alimentació saludable, l'activitat física i la prevenció de l'obesitat infantil a Osona.
Amb la voluntat de fer partícips del projecte les escoles de primària i secundària de la comarca es va proposar un concurs que consistia a dissenyar un logo i un lema que promoguessin l'alimentació saludable i l'activitat física.
La iniciativa va comptar amb una participació significativa ─un centenar de propostes de més de trenta escoles de tot Osona.
La proposta guanyadora del concurs la va presentar la classe de 4t A de primària de l'Escola Mossèn Cinto de Folgueroles, sota el lema: "Fes-ho bé".
El dimarts, 19 de març, es va fer el lliurament del premi al grup guanyador.
El premi va consistir en l'entrega d'un xec regal de 200 euros en material educatiu, gentilesa de Bonpreu Esclat.
La Diputació de Barcelona va regalar un calendari, gorres i bosses amb material escolar; l'Agència de Salut Pública de Catalunya, un taller de cuina saludable divertida; el Consell Esportiu d'Osona, samarretes i xapes amb el logo i el Consorci Hospitalari de Vic, unes altres samarretes de la seva entitat.
El logo i el lema serà la imatge de la campanya del grup de promoció de l'alimentació saludable, l'activitat física i la prevenció de l'obesitat infantil, que ha dissenyat un pla d'actuació per fomentar, de forma conjunta, els bons hàbits en els infants i adolescents de la comarca d'Osona.
L'Aula Magna de la Facultat de Medicina de la Universitat de Lleida ha acollit avui, divendres, 29 de març, la XIII Jornada de Tabaquisme a Lleida.
Amb el títol "Repercussions del consum de tabac", la jornada, organitzada per la Unitat de Tabaquisme de l'Hospital Universitari de Santa Maria de Lleida, gestionat per Gestió de Serveis Sanitaris (GSS), ha permès fer una revisió i actualització de nous coneixements sobre les repercussions i efectes del consum de tabac en dos àmbits d'especial importància, la dona i el tabac i els aspectes mèdics implicats.
Gemma Salvador intervé a la trobada amb les iniciatives de Salut Pública encaminades a promocionar l'alimentació saludable
La dietista nutricionista de l'ASPCAT, Gemma Salvador, va presentar al III Congrés Català de la Cuina les accions que el Departament de Salut du a terme per promocionar l'alimentació saludable en l'àmbit de la restauració col·lectiva.
Salvador va destacar els 6.000 informes de revisió de menús a les escoles de Catalunya.
L'acció busca promoure àpats equilibrats nutricionalment, amb la presència de fruita fresca en els postres dels menjadors escolars, que ja s'ofereix en el 75% de les escoles.
Pel que fa a la restauració social, la dietista nutricionista de Salut Pública va assenyalar el programa d'acreditació d'establiments promotors de restauració mediterrània (AMED), que ja compta amb 700 adhesions.
Salvador va recordar que un dels objectius de l'ASPCAT és augmentar el consum de fruita i hortalisses fresques i de proximitat, així com també de productes estacionals i de territori, especialment d'origen vegetal.
La Setmana Mundial de la Immunització se centra en l'efectivitat i la necessitat de l'administració de vacunes al llarg de la vida
La setmana mundial de la immunització de l' Organització Mundial de la Salut se celebra aquest any del 24-30 d'abril, amb el lema "Protegits junts: les vacunes funcionen" ( ).
Aquest any la Setmana se centra en la importància d'estar ben vacunat al llarg de la vida, les vacunes no són exclusives de la infància, sinó que juguen un paper important per protegir a les persones contra certes malalties al llarg de les seves vides.
I per aquest motiu, aquesta campanya donarà importància als Herois de la vacunació, des dels pares i mares als professionals sanitaris i fins i tots als investigadors en vacunes ja que són els protagonistes de garantir la protecció mitjançant la vacunació de tots nosaltres.
En la campanya de l'OMS fa èmfasis a la millora del progrés mundial de la vacunació, però encara de forma fràgil, ja que l'any 2017 tot i observar-se el major nombre de infants vacunats i un increment de països que han introduït noves vacunes, s'ha observat un endarreriment en els plans d'eliminació de certes malalties, com per exemple el xarampió, la rubèola o el tètanus matern.
Per aquest motiu l'OMS fa una crida a realitzar esforços per que les vacunes arribin a tothom.
Les vacunes també són fonamentals en:
A Catalunya cada any es posen més de 3 milions de vacunes en aproximadament 1.500.000 persones en quasi 1.300 centres vacunals públics i privats
Des de l'any 1980 es disposa de calendari de vacunació sistemàtica, fet que ha facilitat que la població sigui conscient de la importància de vacunar.
Des de 2008 aquest calendari engloba tota la vida de la persona, i no es limita a l'etapa infantil.
Així mateix els més de 1200 centres vacunals estan distribuïts a tot el territori amb professionals sanitaris, això ha facilitat l'adhesió de la població: el 2017 el 95% dels nadons estaven vacunats seguint el calendari de vacunacions sistemàtiques.
A Catalunya s'han evitat cada any més de 33.000 casos de malalties d'entre les incloses en el calendari des del començament de l'extensió dels programes de vacunació (anàlisi comparativa 1984-2016).
Les vacunes han fet possible plantejar-se reptes com l'eliminació de la poliomielitis i del xarampió, malalties que abans de la vacunació eren pràcticament universals..
A Europa tenim eliminats la pòlio i el xarampió.
Però amb l'objectiu d'avançar en l'eliminació cal seguir vacunant i augmentar la cobertura de població immune (vacunada).
Per aquest motiu tots ens hem de comprometre i protegir-nos junts!
La Comunitat Autònoma de Castella i Lleó va notificar, els mesos de juny, juliol i agost de 2020, tres casos confirmats de febre hemorràgica de Crimea-Congo (FHCC) en tres homes residents en zones rurals del sud de la província de Salamanca.
Els tres presentaven antecedents de picada de paparra.
Dos d'ells van evolucionar favorablement i el tercer va morir.
L'FHCC és una de les malalties transmeses per paparres amb major extensió a escala mundial.
Actualment es considera una malaltia emergent en països de l'Europa oriental.
A Espanya es va detectar la circulació del virus en paparres l'any 2010 i els primers casos en humans es van notificar l'any 2016.
Fins l'any 2019, se'n van notificar quatre casos a tot Espanya.
Arran de la detecció de casos en humans, es van realitzar estudis de camp i es van identificar tant paparres del gènere Hyalomma infectades pel virus com una alta seroprevalença de la infecció en animals salvatges i domèstics.
El risc que es produeixin més casos esporàdics d'FHCC en zones on hi ha presència de paparres del gènere Hyalomma i especialment en la població resident o que freqüenta aquestes zones i amb més exposició a les picades, es considera moderat.
L'impacte de la malaltia es considera baix, donat que, tot i ser una malaltia greu, el nombre de persones afectades no és elevat i es disposa de mitjans adequats per aïllar i controlar els casos.
Les mesures de prevenció consisteixen principalment a prevenir picades de paparres infectades i el contacte amb sang o teixits infectats.
Les mesures per evitar les picades de paparres inclouen usar repel·lents, evitar l'hàbitat de les paparres i controlar regularment peces de vestir i pell.
Cal escollir peces que evitin que les paparres s'hi adhereixin; es recomana utilitzar pantalons llargs dins les botes i camises de màniga llarga.
A Catalunya, no s'ha notificat cap cas d'FHCC a la Xarxa de Vigilància Epidemiològica de Catalunya (XVEC) i es recorda als professionals sanitaris que tenen disponible el Protocol d'actuació davant casos sospitosos de febre hemorràgica de Crimea-Congo.
L'objectiu del Protocol és garantir la detecció i el diagnòstic precoç d'un possible cas d'FHCC a fi d'adoptar de manera immediata les mesures de control adequades per evitar l'aparició de casos secundaris d'aquesta malaltia i de protegir la salut de les persones exposades.
Per a més informació sobre l'FHCC, podeu consultar l'enllaç següent:
Te com a objectiu conèixer la incidència, distribució i característiques epidemiològiques i moleculars de les malalties invasives immunoprevenibles per Neisseria meningitidis, Haemophilus influenzae i Streptococcus pneumoniae, mitjançant la recollida i anàlisi de les notificacions realitzades pels diversos sistemes d'informació epidemiològica, l'estudi molecular de les soques aïllades en el laboratori de suport a Salut Pública i la articipació en Grups de Treball multidisciplinari i en projectes de recerca.
Te com a objectius, contribuir a un millor coneixement de la magnitud, dels factors de risc i de la tendència de la infecció per VIH i altres infeccions de transmissió sexual 'aquestes infeccions en diferents poblacions vulnerables i en diferents zones geogràfiques.
En particular són claus per estimar la càrrega de malaltia d'aquestes patologies i Proporcionar informació adequada basada en l'evidència per a la planificació d'intervencions per a reduir la propagació, la morbiditat i la mortalitat de la infecció pel VIH i altres ITS mitjançant la depuració, explotació, anàlisi i difusió de la informació generada per la notificació dels professionals sanitaris al sistema de Malalties de Declaració Obligatòria, de la xarxa metges sentinella de ITS i de les poblacions sentinella, així com la construcció d'indicadors del Pla de Salut, del Pla d'Acció de la SIDA i de la Declaració de Dublín.
La vigilància epidemiològica consisteix en la recollida, l'anàlisi, la interpretació i la difusió de tota aquella informació relacionada amb l'aparició i l'extensió de malalties i els seus determinants, amb la finalitat d'aconseguir-ne el control efectiu.
El sistema de malalties de declaració obligatòria (MDO) gestiona la vigilància i el control del conjunt de malalties transmissibles que Catalunya ha decidit prioritzar en el marc de la vigilància europea i estatal.
L'any 2015 s'ha elaborat un nou Decret que adequa les malalties que han d'estar subjectes a vigilància d'acord amb la normativa europea.
El Decret 203/2015, de 15 de setembre, pel qual es crea la Xarxa de Vigilància Epidemiològica i es regulen els sistemes de notificació de malalties de declaració obligatòria i brots epidèmics que ha entrat en vigor recentment especifica el nou llistat de MDO.
Decret: DECRET 203/2015, de 15 de setembre, pel qual es crea la Xarxa de Vigilància Epidemiològica i es regulen els sistemes de notificació de malalties de declaració obligatòria i brots epidèmics.
La Subdirecció General de Vigilància i Resposta a Emergències de Salut Pública ha impulsat la implementació d'eines gràfiques en forma de mapes (amb diferent desagregació territorial) per tal de representar la informació epidemiològica més rellevant que s'obté mitjançant l'activitat sistematitzada de la vigilància de les malalties de declaració obligatòria.
S'ha treballat en l'automatització de generació de dos tipus de mapes: un per representar les taxes d'incidència crues, amb tres gradients d'intensitat, i un altre de taxes d'incidència ajustades que representa la raó estandarditzada d'incidència (casos observats/casos esperats x 100) amb l' interval de confiança (IC) del 95%.
Els casos esperats es calculen d'acord amb la distribució de la població de Catalunya per grups d'edat.
En funció del valor que pren l' interval de confiança inferior i superior d'aquesta raó, la incidència es classifica com a: inferior a la normal, dins dels marges de la normalitat i superior a la normal.
El Protocol d'actuació davant de maltractaments en la infància i l'adolescència en l'àmbit de la salut vol promoure la prevenció, la detecció precoç, l'atenció integral i la rehabilitació d'infants i adolescents afectats, incidint sobre les situacions de risc, així com el bon tracte integral als infants i adolescents des de l'àmbit sanitari.
El document s'adreça als professionals sanitaris d'atenció primària i comunitària, inclosos els de salut mental, de l'atenció a les drogodependències i de l'altra atenció especialitzada ambulatòria, i en especial aquells que tractin infants, adolescents i dones en estat de gestació, així com als professionals sanitaris dels hospitals i dels serveis d'urgències.
El protocol defineix indicadors de sospita per avaluar si s'està davant d'un cas de maltractament, tot reduint el marge d'interpretació subjectiva, i estableix quines actuacions (proves, exploracions físiques, entrevistes), circuits i tractaments s'han de seguir en funció de la gravetat dels fets.
També incorpora especificitats per a l'abordatge del maltractament prenatal i del maltractament dels infants en els primers mesos i anys de vida, així com estratègies per evitar la victimització secundària dels infants i adolescents afectats, mitjançant una actuació mínima, ràpida i especialitzada, que no prolongui el seu patiment de manera innecessària.
Aquesta guia preveu, a més, la promoció d'equips funcionals d'experts en el territori que actuïn de referents per a la formació i la detecció del casos més regus, la formació dels professionals sanitaris, i el desenvolupament d'un apartat a la història clínica informatitzada d'atenció primària que permeti el registre i la connexió amb el Registre Unificat de Maltractaments Infantils (RUMI), per millorar l'efectivitat de les actuacions.
En l'elaboració del protocol hi han col·laborat més d'una seixantena de professionals de diferents disciplines i nivells assistencials de Catalunya, a més de professionals de la Direcció General d'Atenció a la Infància i l'Adolescència (DGAIA).
Informació del web del Departament de Treball, Afers Socials i Famílies
Servei gratuït i permanent d'atenció telefònica per comunicar el coneixement o sospita de maltractaments d'infants i adolescents
Entrada al Bloc "Mejor sin càncer", sobre la ciència de la prevenció del càncer.
• La relació entre la carn processada i el càncer colorectal.
Declaració de l'OMS de 29 d'octubre de 2015
• L'Agència Internacional de Recerca del Càncer (IARC) vincula en diferents graus el consum de la carn vermella i la carn processada amb el risc de patir càncer (28.10.2015)
L'Agència de Salut Pública de Catalunya (ASPCAT) aconsella mantenir les recomanacions de consum moderat de carn vermella i ocasional de carns processades, en el marc d'una alimentació variada i equilibrada
• Dubtes sobre el risc del consum de carn vermella i processada.
Informació amb doctora Carme Cabezas, subdirectora general de Promoció de la Salut de la Secretaria de Salut Pública del Departament de Salut; doctor Antoni Agudo, cap d'Unitat de Nutrició i Càncer de l'ICO; Abel Mariné, catedràtic emèrit de Nutrició de la UB, i Tana Collados.
Us oferim dos tipus de mapes: els que representen les taxes d'incidència crues, amb tres gradients d'intensitat, i els que representen les taxes d'incidència ajustades, amb la raó estandarditzada d'incidència (casos observats/casos esperats x 100) amb l' interval de confiança (IC) del 95%.
Els casos esperats es calculen d'acord amb la distribució de la població de Catalunya per grups d'edat.
En funció del valor que pren l' interval de confiança inferior i superior d'aquesta raó, la incidència es classifica com a: inferior a la normal, dins dels marges de la normalitat i superior a la normal.
(Legionel·losi a Catalunya 2013)
(Legionel·losi a Catalunya, 2013)
La recerca que es realitza dins de el marc de el pla d'eliminació de les hepatitis víriques a Catalunya, té com a prioritat disminuir la bretxa entre l'evidència científica relacionada amb intervencions efectives que controlin les hepatitis víriques i la seva aplicació real en la població.
Per tant, l'enfocament de la seva investigació es basa en la " implementation science ", és a dir; ciència aplicada, que busca: un millor ús de les dades existents per avaluar les barreres d'accés a mètodes preventius, diagnòstics i a tractament; optimitzar la implementació pràctica de polítiques i recomanacions basades en l'evidència en diversos entorns, inclòs el social, cultural, econòmic i de salut, en el món real; i tancar la bretxa entre el coneixement i la pràctica per incrementar l'impacte de les polítiques públiques.
Projecte Liderat per Sabela Lens Fundació Clínic per la Recerca Biomèdica conjuntament amb Agencia Salut Pública de Catalunya, Hospital Universitari Germans Trias i Pujol (IGTP), CEEISCAT.
Guia que inclou informació general, mites relacionats amb la hepatitis C i pràctiques de risc versus pràctiques segures.
Càpsula audiovisual amb informació sobre què és l'Hepatitis, els riscos de contagis, recomanacions, etc..
Cartell amb missatge en diferents idiomes on s'indica que l'hepatitis C és una malaltia que té tractament i es promou que les persones en rics se'n facin la prova.
L'eradicació de la Hepatitis C és possible
Cartell per conscienciar la població usuària de drogues sobre com prevenir conductes de risc d'infecció de l'hepatitis C, amb informació sobre objectes per a la injecció (xeringues, cassoletes, filtres, aigua, etc.) i d'altres elements de la vida quotidiana, indicant quins suposen un risc per poder ser infectat pel virus i quins no.
Per consultar més materials: aquí
Aquest document conté informació sobre l'hepatitis B: els marcadors d'infecció aguda i crònica, la situació a Catalunya i al món, diversos programes de vacunació, el procés de notificació, els consells i les mesures de control.
Protocol operatiu de coordinació i atenció integrada entre els centres d'atenció i seguiment (CAS) que fan atenció ambulatòria a les drogodependències, i els serveis hospitalaris encarregats del tractament de la infecció i de la patologia hepàtica pel VHC (serveis de patologia digestiva, unitat d'hepatologia, medicina interna i malalties infeccioses).
Aquest document pretén establir criteris clars de realització de la prova ràpida pel VHC en la Xarxa de Centres d'Atenció i Seguiment a les drogodependències (CAS, CRD, Comunitats Terapèutiques), el procés de notificació, els consells i la derivació a les unitats especialitzades de tractament.
Aquest document pretén establir criteris clars de realització de la prova ràpida pel VHC en els centres comunitaris que atenen a les persones HSH i trans, el procés de notificació, els consells i la derivació.
Aquesta publicació té l'objectiu de posar a l'abast dels professionals mèdics de Catalunya un resum dels coneixements disponibles sobre l'agent causal, l'epidemiologia, el quadre clínic i especialment sobre el diagnòstic, el tractament i la prevenció de l'hepatitis C.